Per-Egil Rygg

Per-Egil Rygg (født 5. februar 1959, død 31. oktober 2016) var en norsk offiser og flyger. Fra 2014 til sin død var han generalinspektør for Luftforsvaret.

Rygg begynte på Luftforsvarets flygeskole i 1983 og fikk flygervingen etter jagerflygerutdanning i USA i 1985. Han tjenestegjorde som flyger ved 334 skvadron og 336 skvadron. Rygg var skvadronsjef ved 334 skvadron og 331 skvadron, før han i 1999 ble operasjonsgruppesjef. Fra 2007 til 2012 var Rygg sjef for 132 Luftving ved Bodø hovedflystasjon. I 2012–2013 ledet han den norske delen av undersøkelsen etter flyulykken på Kebnekaise. Fra 2012 til 2014 var han sjef for Luftoperativt inspektorat. I april 2014 ble han innsatt som generalinspektør for Luftforsvaret med generalmajors grad.

Referanser

Kilder 
 Artikkel i an.no (14. mars 2014)
 Artikkel i Forsvarets Forum (august 2012
 Regjeringen.no

Generalinspektør for Luftforsvaret
Militærflyvere
Norske flyvere